Honoluludagi “Marko Polo” 36 qavatli turar-joy majmuasida ro‘y bergan yong‘in tufayli kamida uch kishi halok bo‘ldi. Bu haqda Associated Press xabar bermoqda. Yong‘in 26-qavatda yuz bergani aytilmoqda. O‘tni o‘chirishga yong‘in xizmatining o‘nlab bo‘linmalari jalb etilgan. Ta’kidlanishicha, tibbiyot xodimlari hodisa joyida bir necha jabrlanuvchiga yordam ko‘rsatishgan. Yana kamida ikki nafar kishi shifoxonaga og‘ir ahvolda yetkazilgan.